Τα καταναλωτικά δάνεια χορηγούνται βάσει των ίδιων κριτηρίων που ισχύουν για όλους, ωστόσο το γεγονός ότι είσαι δημόσιος υπάλληλος και επομένως έχεις σταθερό και σίγουρο μισθό ενδέχεται να παίξει ρόλο στην έγκριση του δανείου.
Εάν είσαι δημόσιος υπάλληλος και χρειάζεσαι ένα δάνειο για να καλύψεις τις προσωπικές σου ανάγκες ή άλλες ανάγκες όπως π.χ. τις σπουδές του παιδιού σου ή τις οφειλές προς το Δημόσιο, τότε ορισμένες τράπεζες σου παρέχουν καταναλωτικό δάνειο με πιο ευνοϊκούς όρους.
Συγκεκριμένα, για τα καταναλωτικά δάνεια δημοσίων υπαλλήλων κάποιες τράπεζες δίνουν καλύτερο επιτόκιο και χαμηλότερα έξοδα. Προϋπόθεση είναι να διατηρείς ή να μεταφέρεις τον λογαριασμό μισθοδοσίας σου στην τράπεζα που αιτείσαι το δάνειο.